Але час ідзе і наш маленькі чалавечак пачынае бачыць і чуць, потым пачынае разумець, гаварыць, і, нарэшце, – думаць. Паступова яго свет становіцца ўсё больш і больш. І вось ён спазнае ўсё, што яго атачае. Дзіця вырастае, ператвараючыся ў дарослага чалавека. І той дом, той горад, у якім ён жыў, становяцца для яго маленькімі, і яму зноў хочацца спазнаць новыя прасторы, выпрабаваць новыя пачуцці. І, больш за ўсё хочацца спазнаць самога сябе, спазнаць сэнс свайго існавання, зразумець, для чаго ты народжаны на гэтым свеце. І вось тады чалавек пачынае шукаць.